钦定古今图书集成/方舆汇编/边裔典/第115卷 > 《胡无人》李白
## 钦定古今图书集成/方舆汇编/边裔典/第115卷 > 《胡无人》李白

严风吹霜海草枯凋，筋簳精坚胡马骄。汉家战士三
十万，将军兼领霍嫖姚。流星白羽腰间插，剑花秋莲
光出匣。天兵照雪下玉关，虏箭如沙射金甲。“云龙风
虎尽交回，太白入月敌可摧。敌可摧，旄头灭，履胡之
肠涉胡血。悬胡青天上，埋胡紫塞旁。胡无人，汉道昌。
陛下之寿三千霜。但歌《大风》云飞扬，安用猛士兮守
四方。”